CELEX: 42020X0176
Language: lv
Date: 2020-02-07 00:00:00
Title: ANO Noteikumi Nr. 126 – Vienoti noteikumi par starpsienu sistēmu apstiprināšanu, kas paredzētas pasažieru pasargāšanai no nenostiprinātas bagāžas un kas nav transportlīdzekļa oriģinālais aprīkojums [2020/176]

7.2.2020   
            
            
               LV
            
            
               Eiropas Savienības Oficiālais Vēstnesis
            
            
               L 35/37
            
         
      Saskaņā ar starptautisko publisko tiesību normām juridisks spēks ir tikai ANO EEK dokumentu oriģināliem. Šo noteikumu statuss un spēkā stāšanās datums būtu jāpārbauda ANO EEK statusa dokumenta TRANS/WP.29/343 jaunākajā redakcijā, kas pieejama tīmekļa vietnē: http://www.unece.org/trans/main/wp29/wp29wgs/wp29gen/wp29fdocstts.html
      ANO Noteikumi Nr. 126 – Vienoti noteikumi par starpsienu sistēmu apstiprināšanu, kas paredzētas pasažieru pasargāšanai no nenostiprinātas bagāžas un kas nav transportlīdzekļa oriģinālais aprīkojums [2020/176]
      Spēkā stāšanās datums: 2007. gada 9. novembris
      SATURA RĀDĪTĀJS
      NOTEIKUMI
      1.   Darbības joma
      2.   Definīcijas
      3.   Apstiprinājuma pieteikums
      4.   Marķējumi
      5.   Apstiprinājums
      6.   Prasības
      7.   Ražošanas atbilstība
      8.   Sankcijas par ražošanas neatbilstību
      9.   Starpsienu sistēmas tipa pārveidojumi
      10.   Ražošanas pilnīga izbeigšana
      11.   Lietošanas instrukcijas
      12.   Par apstiprināšanas testu veikšanu atbildīgo tehnisko dienestu un tipa apstiprinātāju iestāžu nosaukumi un adreses
      PIELIKUMI
      1.   Paziņojums
      2.   Apstiprinājuma marķējuma zīmju izkārtojums3.   Braucēju aizsardzībai pret bagāžas pārvietošanos paredzētu ierīču testa procedūra1. papildinājums – Ratiņu palēninājuma koridors atkarībā no laika
      2. papildinājums – 1. tipa un 2. tipa testa bloku novietojums attiecībā pret testa rāmi
      3. papildinājums – Starpsienu sistēmas maksimālā pārvietojuma plaknes novietojums
      4.   Starpsienu sistēmas izturības testēšanas aparāta piemērs
      1.   DARBĪBAS JOMA
      Šos noteikumus piemēro ierīcēm, kuras nav transportlīdzekļa oriģinālais aprīkojums un kas paredzētas braucēju aizsardzībai pret apdraudējumu, ko rada bagāžas pārvietošanās uz transportlīdzekļa sēdvietu zonu M1 (1) kategorijas transportlīdzekļa frontālā sadursmē.
      2.   DEFINĪCIJAS
      Šajos noteikumos:
      2.1.   “starpsienu sistēma” ir daļas vai ierīces, kas papildus sēdekļu atzveltnēm ir paredzētas braucēju aizsardzībai pret bagāžas pārvietošanos;
      2.2.   “transportlīdzekļa neoriģinālais aprīkojums” ir starpsienu sistēma, ko transportlīdzekļa ražotājs nepiedāvā kā standarta vai izvēles aprīkojumu tādam(-iem) lietojumam(-iem) transportlīdzeklī, kādu(-us) noteicis starpsienu sistēmas ražotājs;
      2.3.   “starpsienu sistēmas apstiprinājums” ir starpsienu sistēmas tipa apstiprinājums attiecībā uz starpsienu sistēmu izturību, konstrukciju un raksturlielumiem;
      2.4.   “starpsienu sistēmas tips” ir starpsienu sistēmas kategorija, kas neatšķiras tādos būtiskos aspektos kā:
      2.4.1.   starpsienu sistēmas struktūra, forma, izmēri, materiāli un masa, lai arī sistēmai drīkst atšķirties pārklājums un krāsa;
      2.4.2.   starpsienu sistēmas regulēšanas, fiksācijas un stiprināšanas sistēmu veids un izmēri;
      2.4.3.   konkrēts(-i) lietojums(-i) transportlīdzeklī, kā to noteicis apstiprinājuma pieteikuma iesniedzējs;
      2.5.   “sēdekli” skatīt Noteikumu Nr. 17 2.3. un 2.4. punktā;
      2.6.   “stiprinājums” ir sistēma, ar ko starpsienu sistēmu nostiprina transportlīdzekļa struktūrā, tostarp saistītās transportlīdzekļa struktūras daļas;
      2.7.   “regulēšanas sistēma” ir ierīce, ar ko starpsienu sistēmu vai tās daļu var ieregulēt uzstādīšanai piemērotā vietā, kā ieteicis apstiprinājuma pieteikuma iesniedzējs noteiktam(-iem) transportlīdzeklim(-ļiem) un vietai(-ām) šajā(-os) transportlīdzeklī(-ļos);
      2.8.   “fiksācijas sistēma” ir ierīce, kas nodrošina starpsienu sistēmas un tās daļu noturēšanu izmantošanas stāvoklī;
      2.9.   “starpstruktūras” ir transportlīdzekļa sastāvdaļas, pie kurām starpsienu sistēma ir piestiprināta noteiktā(-os) transportlīdzeklī(-ļos) un kuras neuzskata par stiprinājumiem.
      3.   APSTIPRINĀJUMA PIETEIKUMS
      3.1.   Starpsienu sistēmas tipa apstiprinājuma pieteikumu iesniedz preču zīmes turētājs vai viņa pienācīgi pilnvarots pārstāvis.
      3.2.   Tam pievieno:
      3.2.1.   starpsienu sistēmas tehnisku aprakstu, norādot izmantotos audumus un stingrās daļas, kuram pievieno starpsienu sistēmu veidojošo daļu rasējumus. Rasējumos jānorāda apstiprinājuma numuram un papildu simbolam(-iem) paredzētā vieta attiecībā pret apstiprinājuma marķējuma zīmes apli.
      Aprakstā norāda transportlīdzekļa tipu(-us), kurā(-os) starpsienu sistēmas tips ir izmantojams, un stiprinājuma vietu(-as) transportlīdzekļos;
      3.2.2.   starpsienu sistēmas paredzētās uzstādīšanas transportlīdzekļa tipā(-os) un starpsienu sistēmas uzstādīšanas vietas(-u) rasējumu, ietverot pietiekamas izmēru norādes, lai atvieglotu testa bloku, stiprinājuma punktu pie transportlīdzekļa struktūras, starpstruktūru, sēdekļu un apdares paneļu izvietošanu, kā tas varētu būt prasīts 3. pielikuma 2. punktā;
      3.2.3.   starpsienu sistēmas tipa trīs paraugus, no kuriem vienu – atsauces nolūkā;
      3.2.4.   izmantoto materiālu paraugus tādos daudzumos, kā pieprasa apstiprināšanas testus veicošais tehniskais dienests;
      3.2.5.   sēdekļu, starpstruktūru un apdares paneļu paraugus, kas vajadzīgi 3. pielikuma 2.4.un 2.6. punktā noteiktajiem testiem.
      3.2.6.   Tehniskajam dienestam, kas veic tipa apstiprināšanas testus, ir tiesība pieprasīt papildu paraugus.
      4.   MARĶĒJUMI
      Starpsienu sistēmas tipa paraugus, kas iesniegti apstiprināšanai atbilstoši 3. punktam, skaidri un nenodzēšami marķē ar ražotāja nosaukumu, iniciāļiem vai tirdzniecības nosaukumu vai preču zīmi.
      5.   APSTIPRINĀJUMS
      5.1.   Apstiprinājumu piešķir, ja atbilstoši 3. punkta noteikumiem iesniegtie starpsienu sistēmas tipa paraugi atbilst 6. punkta prasībām.
      5.2.   Katram apstiprinātajam tipam piešķir apstiprinājuma numuru. Tā pirmie divi cipari (pašlaik 00 atbilstoši šo noteikumu sākotnējai redakcijai) norāda grozījumu sēriju, kura ietver jaunākos būtiskos tehniskos grozījumus, kas šajos noteikumos izdarīti apstiprinājuma izdošanas laikā. Viena un tā pati Nolīguma puse nedrīkst piešķirt tādu pašu apstiprinājuma numuru citam starpsienu sistēmas tipam.
      5.3.   Paziņojumu par starpsienu sistēmas tipa apstiprinājumu vai apstiprinājuma paplašinājumu vai atteikumu atbilstīgi šiem noteikumiem nosūta šos noteikumus piemērojošajām 1958. gada Nolīguma pusēm, izmantojot šo noteikumu 1. pielikumā dotajam paraugam atbilstošu veidlapu.
      5.4.   Uz katras starpsienu sistēmas, kas atbilst saskaņā ar šiem noteikumiem apstiprinātam tipam, redzamā un viegli pieejamā, apstiprinājuma veidlapā norādītā vietā liek starptautisku apstiprinājuma marķējuma zīmi, ko veido:
      5.4.1.   aplis, kurā ir burts “E” un tās valsts pazīšanas numurs, kura piešķīrusi apstiprinājumu (2);
      5.4.2.   apstiprinājuma numurs pa labi no 5.4.1. punktā noteiktā apļa.
      5.5.   Apstiprinājuma marķējuma zīmei jābūt skaidri salasāmai un neizdzēšamai.
      5.6.   Apstiprinājuma marķējuma zīmi uz starpsienu sistēmas liek ražotājs.
      5.7.   Apstiprinājuma marķējuma zīmju izkārtojuma paraugi ir doti šo noteikumu 2. pielikumā.
      6.   PRASĪBAS
      6.1.   Testi
      Starpsienu sistēmas testē saskaņā ar 3. pielikumā aprakstītajām testa procedūrām.
      Starpsienu sistēmām, kuras saskaņā ar 3.2.1. punktu drīkst izmantot vairāk nekā vienā transportlīdzeklī vai vairāk nekā vienā norādītajā pozīcijā konkrētajā transportlīdzeklī, jāiztur 3. pielikumā noteiktie testi visos norādītajos transportlīdzekļos un pozīcijās.
      6.2.   Specifikācijas
      6.2.1.   Starpsienu sistēmām, tās testējot saskaņā ar 6.1. punkta prasībām, jāiztur pietiekami lieli spēki, lai pierādītu to spēju aizsargāt braucējus no bagāžas, kas pārvietojas frontālas sadursmes gadījumā.
      Prasību uzskata par izpildītu, ja testa bloka vai bloku pārvietojums uz priekšu ir mazāks nekā 300 mm aiz plaknes Y-Y, kura parādīta 3. pielikuma 3. papildinājumā un kura ir perpendikulāra noteiktās uzstādīšanas transportlīdzeklī garenasij, un kuru veido starpsienu sistēmai tieši priekšā esošo sēdekļu atzveltņu aizmugurējā mala, kad starpsienu sistēma ir ieregulēta saskaņā ar 3. pielikuma 2.7. punktu, izņemot, ja ražotājs var par apstiprināšanas testu veikšanu atbildīgajam dienestam pierādīt, ka pārvietojums uz priekšu, kas pārsniedz 300 mm, nepalielinātu nopietnu ievainojumu risku braucējiem frontālas sadursmes laikā.
      Starpsienu sistēma nedrīkstētu atdalīties no tās stiprinājuma punktiem. Pēc testa starpsienu sistēmas stingrajām daļām nedrīkst būt asas malas, kas braucējiem varētu izraisīt ievainojumu.
      6.2.2.   Uzstādītai starpsienu sistēmai nedrīkst būt bīstami negludumi vai asas malas, kas varētu palielināt nopietnu ievainojumu risku braucējiem. Starpsienu sistēmas vai starpstruktūru stingro sastāvdaļu, ar kurām trieciena laikā varētu saskarties braucēji un kuru materiāla cietība ir lielāka nekā 50 pēc Šora A skalas, virsmām ir jābūt ar noapaļotām malām, kuru noapaļojuma rādiuss nav mazāks kā 3,2 mm.
      7.   RAŽOŠANAS ATBILSTĪBA
      Ražošanas atbilstības procedūrām ir jāatbilst Nolīguma 2. papildinājumā (E/ECE/324-E/ECE/TRANS/505/Rev. 2) noteiktajām, ievērojot šādas prasības.
      7.1.   Katru starpsienu sistēmu, kas apstiprināta atbilstīgi šiem noteikumiem, ražo tā, lai tā atbilstu apstiprinātajam tipam, izpildot 6. punktā noteiktās prasības.
      7.2.   Kompetentā iestāde, kas ir piešķīrusi tipa apstiprinājumu, drīkst jebkurā brīdī verificēt katrā ražotnē piemērojamās atbilstības kontroles metodes. Šādu verifikāciju normāls biežums ir reize gadā. Šī iestāde drīkst veikt sērijveidā ražotu starpsienu sistēmu nejaušas pārbaudes attiecībā uz 6. punktā noteikto prasību izpildi.
      8.   SANKCIJAS PAR RAŽOŠANAS NEATBILSTĪBU
      8.1.   Atbilstīgi šiem noteikumiem piešķirtu starpsienu sistēmas tipa apstiprinājumu drīkst anulēt, ja netiek izpildītas 6. punktā noteiktās prasības vai ja starpsienu sistēma neiztur 6. punktā noteiktos testus.
      8.2.   Ja šos noteikumus piemērojošā Nolīguma puse anulē tās iepriekš piešķirtu apstiprinājumu, tā nekavējoties par to informē pārējās šos noteikumus piemērojošās Nolīguma puses, izmantojot šo noteikumu 1. pielikumā dotajam paraugam atbilstošu paziņojuma veidlapu.
      9.   STARPSIENU SISTĒMAS TIPA PĀRVEIDOJUMI
      9.1.   Par starpsienu sistēmas vai transportlīdzekļa(-u) tipa un uzstādīšanas pozīcijas(-u), ar ko tie(tās) saistīti(-as), katru pārveidojumu paziņo tipa apstiprinātājai iestādei, kas apstiprinājusi starpsienu sistēmas tipu. Pēc tam šī iestāde drīkst:
      9.1.1.   uzskatīt, ka veiktie pārveidojumi nevarētu radīt vērā ņemamas negatīvas sekas un ka starpsienu sistēma jebkurā gadījumā joprojām atbilst prasībām, vai
      9.1.2.   uzskatīt, ka pārveidojumi ir pietiekami nesvarīgi, lai 6. punktā noradītos rezultātus verificētu, izmantojot ražotāja sniegto tehnisko informāciju, vai
      9.1.3.   pieprasīt jaunu ziņojumu no tehniskā dienesta, kas ir atbildīgs par testu veikšanu.
      9.2.   Apstiprinājuma vai atteikuma apliecinājumu, norādot pārveidojumus, nosūta šos noteikumus piemērojošajām Nolīguma pusēm, izmantojot 5.3. punktā noteikto procedūru.
      9.3.   Kompetentā iestāde, kas izdod apstiprinājuma paplašinājumu, piešķir sērijas numuru katram šādam paplašinājumam un informē par to pārējās šos noteikumus piemērojošās 1958. gada Nolīguma puses, izmantojot šo noteikumu 1. pielikumā dotajam paraugam atbilstošu paziņojuma veidlapu.
      10.   RAŽOŠANAS PILNĪGA IZBEIGŠANA
      Ja apstiprinājuma turētājs pilnībā izbeidz ražot saskaņā ar šiem noteikumiem apstiprinātu ierīci, tas par to informē iestādi, kas piešķīrusi apstiprinājumu. Saņēmusi attiecīgo paziņojumu, šī iestāde par to informē pārējās šos noteikumus piemērojošās 1958. gada Nolīguma Puses, izmantojot šo noteikumu 1. pielikumā dotajam paraugam atbilstošu paziņojuma veidlapu.
      11.   LIETOŠANAS INSTRUKCIJAS
      Katrai starpsienu sistēmai pievieno šāda satura vai veida instrukcijas tās valsts valodā vai valodās, kur to laidīs pārdošanā:
      11.1.   uzstādīšanas instrukcijas, kur norāda, kādam transportlīdzekļa tipam(-iem) mezgls ir piemērots, un pareizu(-as) metodi(-es) mezgla stiprināšanai transportlīdzekļos;
      11.2.   instrukcijas lietotājam, kur dotas instrukcijas, kas nodrošina, ka lietotājs no starpsienu sistēmas gūst maksimālu ieguvumu. Minētajās instrukcijās atsaucas uz:
      
                  a)
               
               
                  starpsienu sistēmu izmantošanas nozīmību braucienos, kad pārvadā bagāžu;
               
            
                  b)
               
               
                  starpsienu sistēmas pareizu ieregulēšanu un izvietošanu;
               
            
                  c)
               
               
                  jebkādas starpsienu sistēmā iekļautas regulēšanas un/vai fiksācijas sistēmas darbināšanas paņēmienu;
               
            
                  d)
               
               
                  ieteicamo bagāžas novietojumu un ierobežošanu tā (to) transportlīdzekļa tipa(-u) bagāžas nodalījumā, kuram(-iem) starpsienu sistēma paredzēta;
               
            
                  e)
               
               
                  vajadzību aizstāt bojātas starpsienu sistēmas.
               
            12.   PAR APSTIPRINĀŠANAS TESTU VEIKŠANU ATBILDĪGO TEHNISKO DIENESTU UN TIPA APSTIPRINĀTĀJU IESTĀŽU NOSAUKUMI UN ADRESES
      Šos noteikumus piemērojošās Nolīguma puses paziņo Apvienoto Nāciju Organizācijas Sekretariātam to tehnisko dienestu nosaukumus un adreses, kas ir atbildīgi par apstiprināšanas testu veikšanu, un to tipa apstiprinātāju iestāžu nosaukumu un adresi, kuras piešķir apstiprinājumu un kurām jānosūta veidlapas, kas apliecina citās valstīs izdota apstiprinājuma piešķiršanu, paplašināšanu, atteikumu vai anulēšanu.
      
         (1)  Kā definēts Konsolidētās rezolūcijas par transportlīdzekļu konstrukciju (R.E.3), dokuments ECE/TRANS/WP.29/78/Rev.6, 2. punktā.
      
         (2)  1958. gada Nolīguma pušu pazīšanas numuri ir doti Konsolidētās rezolūcijas par transportlīdzekļu konstrukciju (R.E.3) 3. pielikumā, dokuments ECE/TRANS/WP.29/78/Rev. 6 – http://www.unece.org/trans/main/wp29/wp29wgs/wp29gen/wp29resolutions.html
   
   
      
         1. PIELIKUMS
         PAZIŅOJUMS
         (maksimālais formāts: A4 (210 × 297 mm))
         
                     
                        
                  
                  
                     Izdevējs:
                  
                  
                     Iestādes nosaukums:
                  
               
                      
                  
                  
                     …
                  
               
                      
                  
                  
                     …
                  
               
            
         
                     par (1):
                  
                  
                     apstiprinājuma piešķiršanu,
                  
               
                      
                  
                  
                     apstiprinājuma paplašināšanu,
                  
               
                      
                  
                  
                     apstiprinājuma atteikšanu,
                  
               
                      
                  
                  
                     apstiprinājums anulēšanu,
                  
               
                      
                  
                  
                     ražošanas pilnīgu izbeigšanu
                  
               starpsienu sistēmas tipam atbilstīgi Noteikumiem Nr. 126.
         
                     Apstiprinājuma Nr.: …
                  
                  
                     Paplašinājuma Nr.: …
                  
               
            1.   
            
               Starpsienu sistēmas tirdzniecības nosaukums vai preču zīme: …
            
         
         
            2.   
            
               Paredzēta transportlīdzekļa tipam(-iem): …
            
         
         
            3.   
            
               Ražotāja nosaukums un adrese: …
            
         
         
            4.   
            
               Ja attiecināms, ražotāja pārstāvja nosaukums un adrese: …
            
         
         
            5.   
            
               Starpsienu sistēmas apraksts: …
            
         
         
            6.   
            
               Starpsienu sistēmas un tās daļu regulēšanas un fiksācijas sistēmu apraksts: …
            
         
         
            7.   
            
               Apraksts par starpsienu sistēmas novietojumu attiecīgā(-o) tipa(-u) transportlīdzekļos: …
            
         
         
            8.   
            
               Kopā ar starpsienu sistēmu piegādāto stiprinājumu un stiprinājuma materiālu apraksts: …
            
         
         
            9.   
            
               Starpsienu sistēma iesniegta apstiprināšanai (datums): …
            
         
         
            10.   
            
               Par apstiprināšanas testu veikšanu atbildīgais tehniskais dienests: …
            
         
         
            11.   
            
               Šī dienesta izdotā ziņojuma datums: …
            
         
         
            12.   
            
               ŠĪ dienesta izdotā ziņojuma numurs: …
            
         
         
            13.   
            
               Piezīmes: …
            
         
         
            14.   
            
               Apstiprinājums ir piešķirts/atteikts/paplašināts/anulēts (1)
               
            
         
         
            15.   
            
               Paplašinājuma iemesls(-i) (ja attiecināms): …
            
         
         
            16.   
            
               Apstiprinājuma marķējuma zīmes atrašanās vieta uz starpsienu sistēmas: …
            
         
         
            17.   
            
               Vieta: …
            
         
         
            18.   
            
               Datums: …
            
         
         
            19.   
            
               Paraksts: …
            
         
         
            20.   
            Šim paziņojumam ir pievienoti šādi dokumenti ar iepriekš norādīto apstiprinājuma numuru:
            
                        a)
                     
                     
                        starpsienu sistēmas, tās stiprinājumu transportlīdzeklī, starpsienu sistēmas un tās daļu regulēšanas sistēmu un tās fiksācijas ierīču rasējumi, shēmas un plāni;
                     
                  
                        b)
                     
                     
                        starpsienu sistēmas, tās stiprinājumu, regulēšanas sistēmu un tās daļu, un tās fiksācijas ierīču fotoattēli.
                     
                  
         
            (1)  Lieko svītrot.
      
   
   
      
         2. PIELIKUMS
         APSTIPRINĀJUMA MARĶĒJUMA ZĪMJU IZKĀRTOJUMS
         (skatīt šo noteikumu 5.4. punktu)
         
            
         a = min. 8 mm
         Dotā apstiprinājuma marķējuma zīme uz starpsienu sistēmas rāda, ka konkrētais starpsienu sistēmas tips attiecībā uz izturību ir apstiprināts Nīderlandē (E4) atbilstīgi Noteikumiem Nr. 126 ar apstiprinājuma numuru 002439. Apstiprinājuma numura pirmie divi cipari norāda, ka noteikumi nav grozīti.
         
            Piezīme.
         
         Apstiprinājuma numurs un papildu simbols(-i) jāizvieto tuvu aplim un vai nu virs burta “E”, vai zem tā, vai pa kreisi, vai labi no šī burta. Apstiprinājuma numura cipariem jāatrodas tajā pašā burta “E” pusē un jābūt vērstiem tajā pašā virzienā. Būtu jāizvairās no romiešu ciparu izmantošanas apstiprinājuma numuros, lai novērstu to sajaukšanu ar citiem simboliem.
      
   
   
      
         3. PIELIKUMS
         BRAUCĒJU AIZSARDZĪBAI PRET BAGĀŽAS PĀRVIETOŠANOS PAREDZĒTU IERĪČU TESTA PROCEDŪRA
         1.   TESTA BLOKI
         Stingri bloki ar inerces centru ģeometriskajā centrā
         1. veids
         
                     Izmēri
                  
                  
                     :
                  
                  
                     300 mm × 300 mm × 300 mm
                  
               Visu malu un stūru noapaļojuma rādiuss 20 mm
         
                     Masa
                  
                  
                     :
                  
                  
                     18 kg
                  
               2. veids
         
                     Izmēri
                  
                  
                     :
                  
                  
                     500 mm × 350 mm × 125 mm
                  
               Visu malu un stūru noapaļojuma rādiuss 20 mm
         
                     Masa
                  
                  
                     :
                  
                  
                     10 kg
                  
               2.   TESTA SAGATAVOŠANA
         2.1.   Starpsienu sistēmai jābūt piestiprinātai pie stingra rāmja, izmantojot ražotāja piegādāto stiprināšanas aprīkojumu. Stingrajam rāmim jāsatur stingra horizontālā plakne “E” (skatīt 4. pielikumu), kas atveido transportlīdzekļa bagāžas zonas grīdas vispārīgo līmeni. Stiprināšanas punktiem A, B, C un D būtu jāatveido transportlīdzekļa paredzētie stiprināšanas punkti, kā norādīts apstiprinājuma pieteikuma 3.2.2. punktā, mērot no atskaites plaknes “E”.
         Ja apstiprinājuma pieteikuma iesniedzējs ieteicis dažādas uzstādīšanas vietas, ar tehniskā dienesta piekrišanu jāizvēlas visnelabvēlīgākais novietojums.
         Visas stiprināšanas jostas, starpstruktūras un aprīkojumu utt., būtu jāuzstāda saskaņā ar apstiprinājuma pieteikuma iesniedzēja instrukcijām.
         2.2.   Testa konfigurācijas, kas aprakstīta 2.1. punktā, faktiskajai grīdai būtu tā jāatveido līmenis attiecībā uz stiprinājuma punktiem A, B, C un D, lai tas atbilstu faktiskajiem stiprinājuma punktiem transportlīdzeklī un faktiskajai slogojuma grīdai ieteicamajā uzstādījumā, kas norādīts šo noteikumu 3.2.2. punktā.
         2.3.   Divus 1. veida testa blokus novieto uz stingrā rāmja “E” virsmas.
         2.3.1.   Lai noteiktu testa bloku atrašanās vietu garenvirzienā, tos vispirms novieto tā, lai to priekšējā mala saskartos ar starpsienu sistēmu un lai to zemākās malas atrastos uz stingrā rāmja “E” virsmas. Tad tos virza horizontāli atpakaļ un paralēli stingrā rāmja gareniskajai vidusplaknei par 200 mm. Šajā pozīcijā tie ir jānostiprina, lai tie nevarētu pārvietoties uz aizmuguri. Ja šo noteikumu 3.2.2. punktā aprakstītajā uzstādīšanā transportlīdzeklī divus 1. veida blokus nav iespējams pārvietot par 200 mm, tos būtu jāpārvieto līdz maksimumam noteiktajā uzstādījumā transportlīdzeklī. Attālumam starp stingrā rāmja garenisko vidusplakni un uz iekšpusi vērsto katra testa bloka sānu jābūt 25 mm, lai iegūtu 50 mm attālumu starp testa blokiem. Skatīt šā pielikuma 2. papildinājumu.
         2.3.2.   Ja šo noteikumu 3.2.2. punktā aprakstītajos izkārtojumos 1. veida testa bloku uzstādīšana aiz tiem nav iespējama, testē bez tiem.
         2.3.3.   Stingro rāmi aprīko ar fiksētu, paceltu testa grīdu, kura 2. veida testa bloka smaguma centru izvieto uz slogošanas virsmas vidū starp sēdekļa atzveltnes, kura atrodas tieši uz priekšu no starpsienu sistēmas, augšējo malu (neņemot vērā pagalvjus) un jumta iekšējās apdares apakšējo malu tieši virs šī punkta (X-X 3. pielikuma 2. papildinājumā), kā noteikts šo noteikumu 3.2.2. punktā. Uz paceltās testa grīdas 2. veida testa bloku novieto ar tā lielāko virsmu (500 mm × 350 mm) uz slogošanas virsmas vidū attiecībā pret stingrā rāmja garenasi un ar tā 500 mm × 125 mm virsmu uz priekšu un tiešā saskarē ar starpsienu sistēmu. Starpsienu sistēmas uzstādījumus, aiz kuriem nav iespējams ievietot 2. veida testa bloku, testē bez tā. Skatīt šā pielikuma 2. papildinājumu.
         2.4.   Ja starpsienu sistēmas stiprinājuma punkti paredzētajā uzstādīšanas pozīcijā atrodas uz starpstruktūras (tādas kā sēdekļa atzveltne, sānu apdare utt.), šīs starpsastāvdaļas būtu jāstiprina pie stingrā rāmja ar ražotāja norādītām stiprināšanas daļām.
         2.5.   Ja starpsienu sistēmai tās paredzētajā uzstādījumā stingrajā testā rāmī nav struktūras, kas 400 mm robežās iesniegtos stingrajā horizontālajā plaknē “E” (4. pielikums), testu drīkst veikt bez 1. veida testa blokiem.
         2.6.   Ja transportlīdzekļa tādas sastāvdaļas kā virsbūves lokšņu metāls, sēdekļi, apdares paneļi utt. ietekmēs starpsienu sistēmas pārvietojumu uz priekšu, šīs sastāvdaļas drīkst piestiprināt 2.1. punktā noteiktajam stingrajam rāmim, bet tās būtu jāpiestiprina minētajam rāmim pozīcijā, kas vistuvāk atveido to uzstādīto stāvokli transportlīdzeklī attiecībā pret starpsienu sistēmu, kā šo noteikumu 3.2.2. punktā, ja to pieprasa ražotājs. Atskaitot garenvirzienā regulējamus braucēju sēdekļus, ja transportlīdzeklī šīs pozīcijas ir regulējamas (piem., aizmugurējo sēdekļu atzveltnes), izvēlas tādu pozīciju, lai atveidotu to ieregulētās pozīcijas, kuras vismazāk ietekmētu starpsienu sistēmas pārvietojumu uz priekšu.
         2.7.   Ja starpsienu sistēmas pārvietojumu uz priekšu ierobežo garenvirzienā regulējams sēdekļa mezgls, šos sēdekļus, ja tie piestiprināti 2.1. punktā noteiktajam stingrajam rāmim, pēc ražotāja pieprasījuma būtu jānovieto 10 mm robežās no to zemākās, galējās aizmugurējās pozīcijas, un sēdekļa atzveltni, ja tā ir regulējama, būtu jāieregulē iespējami tuvu 25°. Pagalvjiem, ja tādi uzstādīti, jāatrodas to zemākajā pozīcijā.
         3.   TESTĒŠANA
         Testa rāmi un tā stiprinājumus, kas noteikti 2.1., 2.2., 2.3.1., 2.3.3., 2.4., 2.6. un 2.7. punktā, cieši nostiprina uz testa ratiņiem, kuru kustību palēnina no sākotnējā ātruma līdz tie pilnībā apstājas tā, lai ratiņi un tiem piestiprinātais rāmis tiktu pakļauti palēninājumam, kas iekļaujas 3. pielikuma 1. papildinājumā grafiski norādītajās koridora robežās.
      
   
   
      
         1. PAPILDINĀJUMS
         RATIŅU PALĒNINĀJUMA KORIDORS ATKARĪBĀ NO LAIKA
          
         
            
      
   
   
      
         2. PAPILDINĀJUMS
         1. TIPA UN 2. TIPA TESTA BLOKU NOVIETOJUMS ATTIECĪBĀ PRET TESTA RĀMI
         
            
      
   
   
      
         3. PAPILDINĀJUMS
         STARPSIENU SISTĒMAS MAKSIMĀLĀ PĀRVIETOJUMA PLAKNES NOVIETOJUMS
         
            
      
   
   
      
         4. PIELIKUMS
         STARPSIENU SISTĒMAS IZTURĪBAS TESTĒŠANAS APARĀTA PIEMĒRS